Kastropas-Raukselis
Kastropas-Raukselis (vok. Castrop-Rauxel) – miestas vakarų Vokietijoje, Šiaurės Reino-Vestfalijos žemėje, Reino–Rūro aglomeracijoje, tarp Dortmundo ir Bochumo, uostas prie Reino-Hernės kanalo. Vystoma maisto, elektronikos, elektrotechnikos, tekstilės, cemento, chemijos (mineralinių trąšų) pramonė, mašinų gamyba, tradiciniai amatai. Šiluminė jėgainė. Veikia Vestfalijos teatras. Yra XVI a. pilis, Šv. Lamberto bažnyčia (XIII a.).